**DÁNY KÖZSÉG ÖNKORMÁNYZAT**

##  P O L G Á R M E S T E R É T Ő L

**2118 Dány, Pesti út 1.**

**Dány Község Önkormányzat** **Tárgy:** Dány Község közvilágítás korszerűsítése

**Képviselő-testülete részére** közbeszerzés eredményének megállapítása

Helyben

**Tisztelt Képviselő-testület!**

A 53/2022. (VI. 16.) számú Képviselő-testületi határozata alapján a Kbt. 112. § (1) bekezdés b) pont szerinti nyílt közbeszerzési eljárás indult Dány Község közvilágítás korszerűsítése tárgyában.

Az ajánlatok beérkezésének határideje 2022. július 5-én 12:00 órakor lejárt, az egyetlen beérkezett ajánlatot közbeszerzési tanácsadónk megvizsgálta, megállapításait tanácsadói szakvéleményben foglalta össze, melyet az előterjesztéshez mellékelek. A Bíráló Bizottság a Képviselő-testület ülését megelőzően értékeli az ajánlatot, álláspontját az ülésen szóban ismerteti.

A legkedvezőbb ajánlatot benyújtó ajánlattevő által megajánlott ellenszolgáltatás alatta marad a rendelkezésre álló fedezet összegének. A közbeszerzési tanácsadónk javaslata szerint az eljárás eredményes és a nyertes ajánlattevővel megkötésre kerül a szerződés.

Kérem a Tisztelt Képviselő-testületet előterjesztésem megtárgyalására és a határozati javaslat elfogadására.

Az I. Határozati javaslattal kapcsolatos döntéshozatal a Közbeszerzésekről szóló 2015. évi CXLIII. törvény (Kbt.) 27. § (5) bekezdése alapján **név szerinti szavazást** igényel.

**Határozati javaslat**

**Dány Község Önkormányzat** **Képviselő-testülete a Magyarország helyi önkormányzatairól szóló 2011. évi CLXXXIX. törvényben biztosított jogkörében eljárva, figyelemmel a közbeszerzésekről szóló 2015. évi CXLIII. törvényben foglaltakra, a Bíráló Bizottság javaslata alapján, a** **Dány Község közvilágítás korszerűsítése tárgyában** **indított közbeszerzési eljárás értékelése során megállapítja, hogy:**

1. Az Escolight Kft. és KÖZVIL Zrt. közös ajánlattevők (1125 Budapest, Szarvas Gábor út 20-22.) ajánlata érvényes.
2. A legjobb ár-érték arányra vonatkozó érvényes ajánlatot az Escolight Kft. és KÖZVIL Zrt. közös ajánlattevők (1125 Budapest, Szarvas Gábor út 20-22.) tették.
3. Az eljárás eredményes volt.
4. Az eljárás nyertese az Escolight Kft. és KÖZVIL Zrt. közös ajánlattevők (1125 Budapest, Szarvas Gábor út 20-22.).
5. A Képviselő-testület felhatalmazza a polgármestert az energiahatékonysági szolgáltatási szerződés aláírására.
6. A Képviselő-testület felkéri a Polgármesteri Hivatalt a szükséges intézkedések megtételére.

**Határidő:** azonnal

**Felelős:** Gódor Lajosné polgármester

Dány, 2022. július 19.

 Gódor Lajosné sk.

 polgármester

Melléklet: Tanácsadói szakvélemény